Refuchio de Gabardito

O refuchio de Gabardito ye un refuchio situau a 1.280 metros d'altaria en a val d'Echo en o Parque Natural d'as Vals Occidentals, a os piez d'a cima d'o Bixaurín. Administrativament se troba adintro d'o termin municipal de val d'Echo, en a comarca de Chacetania, en a provincia de Uesca, Aragón. Ye guardau en verano y de noviembre a mayo os cabos de semana y puents. Dispone de 45 plazas en litera, asinas como servicio de birollas, duchas y escusaus, augua calient, calefacción, mantas, taquillas, calcero de descanso, enfermería y aula polivalent. Ye propiedat d'o Concello d'a val d'Echo y fue inaugurau en 1987. S'accede en auto dica o propio refuchio u andando 3 horas dende o refuchio de Lizara. Actividaz Ye punto de partida ta muitos excursionistas, a la cima d'o Bixaurín, ta practicar senderismo por o GR 11 y por a ruta de trekking de La Senda de Camille, tamién se i puet fer esquí de fundo d'hivierno. Toponimia Lo toponimo Gabardito presenta la forma metafonica de lo sufixo -eto y fa referencia a las gabardas. Se veiga tamién Gabardito. Refuchios d'o Pireneu aragonés. Referencias Enlaces externos Se veigan as imáchens de Commons sobre o refuchio de Gabardito.